Кестта хабар ломал дехьа делира. Дагестанехь дуьйцура имама керла нускал далийна. Амма Шемалан уггар тоьллачу доттаг1аша а Эвтархойн Ахьмада санна даггара совг1аташ ца дира цунна. «Кортали суьйлийн делахь а-ц1е нохчийн ю», – олура цара. Делахь а нохчий Нух-пайхамаран къам дуй хууш болчу дешначу нахана хаьара и ц1е ширчу заманара юй. «Массо шу а д1абаьккхина Ша-дуьне хи буха а дахийтина», – аьлла долу, Делан дош дуй. Ткъа хи т1е далар Дала Нухь-пайхамаран до1ина делла жоп дуй массарна а хаьа.